[ca] És contrastable l'evidència de l'envelliment progressiu del parc edificat de les ciutats, al costat del fort impacte social i repercussió econòmica en termes de manteniment que aquest representa, així com el risc per a les persones que porta associat. En aquest context, la Tesi Doctoral explora vies per intercedir davant aquests fenòmens mitjançant metodologies predictives que abordin la problemàtica sota una perspectiva de grans àrees urbanes. Per aconseguir aquest objectiu, la recerca proposa un sistema predictiu a multiescala de la degradació dels fronts urbans edificats de la ciutat. La Tesi Doctoral planteja incorporar a les teories existents de durabilitat, cicle de vida i anàlisi del cicle de vida una aportació innovadora fonamentada en la introducció de tècniques d'anàlisi de supervivència predictives, al llarg del temps, en els estudis de durabilitat a les façanes del front urbà. La recerca, per tal d'abastar tota la problemàtica, s'ha estructurat en tres parts en què es contribueix de manera específica i directa a la investigació principal. A la Part I, Introducció al marc teòric i al laboratori urbà, s'exposen les conclusions a les que ens ha portat la revisió de la bibliografia científica i de la legislació existent, sobre els temes que han suscitat interès per al progrés de la investigació. Un cop presentat el Laboratori Urbà, es justifica i defineix com estructurar els elements objecte d'observació, quines tipologies arquitectòniques resulten de l'estudi, com se situen dins d'una trama urbana, quines relacions s'estableixen amb els fenòmens climàtics i de contaminació mediambientals, quins són els principals agents de degradació i a quin tipus de lesions corresponen, incloent una escala de representació i de gravetat. Amb això definim l'element unitari d'estudi amb les seves característiques morfològiques, d'entorn i d'afectació deixant introduïts els elements bàsics per a la realització d'estudis de seguiment de grans àrees urbanes. La metodologia d'inspecció, les tècniques d'anàlisi estadística i la implementació d'un aplicatiu en SIG s'investiguen i proposen a la Part II de la Tesi. Pel que fa al model de fitxes per a realitzar les inspeccions de façanes, el document proposat ha estat revisat per experts i optimitzat via mètodes comparatius multicriteri. També s'ha estudiat la fiabilitat dels equips d'inspecció que ha conduït a propostes concretes d'actuació, així com a futures línies d'investigació. Al Capítol 5 es descriuen les tècniques emprades dins el model d'anàlisi estadística de supervivència aplicant models no paramètrics per a dades amb censura en un interval. S'introdueix l'estimador de Turnbull per a aquest tipus d'anàlisi, com a alternativa a les anàlisis paramètriques. La raó del model respon al tipus d'informació disponible i que aquesta sempre es troba censurada en un rang temporal molt ampli. Les tècniques presentades són fonamentals pel que representen un canvi de paradigma en les estratègies de modelització preventiva La metodologia d'inspecció i d'anàlisi de supervivència que es proposen s'han integrat en un entorn de gestió SIG. Per això s'ha implementat un aplicatiu estadístic en QGIS que permet l'exploració territorial, morfològica i de lesions del front urbà i el modelatge dels temps fins a la lesió fent ús de llibreries de R. L'aplicatiu s'ha elaborat en col·laboració amb el Dr. Jacek Rapinski de l'Institut de Geodèsia de la Facultat de Geodèsia i Enginyeria de la Universitat de Warmia and Mazury a Olsztyn (Polònia), el Laboratori d'Edificació i l'IEMAE de l'EPSEB, i ha estat programat en llenguatge Python. Aquesta integració representa una rellevant aportació com a eina de suport a la presa de decisions sobre el parc edificat, quant al coneixement que s'infereix sobre el procés de deteriorament dels fronts urbans. Amb la metodologia del sistema predictiu disponible s'ha procedit a l'exploració i obtenció de resultats sobre un cas d'estudi. La ciutat escollida ha estat la de L'Hospitalet de Llobregat. A la Part III es descriuen les diferents campanyes d'inspecció que s'han realitzat per tal de millorar la informació disponible i quins barris han estat seleccionats. La investigació ha relaxat hipòtesis prèvies de manera que ha permès que siguin les dades que marquin els focus d'interès més significatius arran de consultar el mòdul d'anàlisi que permet mostrar orientacions, impactes territorials, percentatges d'afectació sobre les parts més representatives de la façana i percentatges basats en els tipus de lesió. Aquests resultats descriptius de l'estat general de la mostra estudiada, són la base de la selecció per a les anàlisis de supervivència i modelització posteriors. En particular, també es proposen i il·lustren tècniques de modelització no paramètriques per determinar quines variables intervenen de forma significativa en el procés d'aparició de les lesions sobre les façanes. Els resultats parcials del cas d'estudi demostren com es pot disposar d'informació rellevant per a una gestió preventiva eficaç. Les conclusions de la Tesi Doctoral reafirmen la validesa del sistema predictiu plantejat i que es postula com un model eficaç per a la prevenció en la degradació dels fronts urbans. El capítol final també incorpora aspectes de millora de les inspeccions com els mitjans TIC i la formació dels inspectors, i al seu torn apunta propostes per a incorporar dades dinàmiques sobre el territori aprofitant el potencial de QGIS i dotar de més anàlisi estadística a l'aplicatiu FAD. El doctorand argumenta que aquest tipus d'iniciatives requereixen un suport de les institucions encarregades de vetllar per la sostenibilitat del que s'ha construït i proposa la creació de comissions per a la implantació futura de sistemes predictius que millorin i optimitzin la gestió del parc urbà.

[en] Evidence from progressive deterioration of the urban building stock is well known. This brings about a large social and economic impact due to maintenance costs and associated personal hazards. This thesis explores ways to tackle these phenomena by means of predictive methodologies from a big urban areas point of view. To this end, we propose a predictive system about the deterioration of urban building areas. In this thesis we contribute to the existing theories of durability and life cycle analysis by introducing survival analysis prediction techniques in the durability analysis of the urban building stock. The dissertation is divided into three parts. In Part I, we present a literature review regarding the theoretical and legislative framework. After that, we address the following issues: a) classification of the observed phenomena, b) architectonical typologies emerging from the study, c) their location in the urban network, d) their relationship with climatological phenomena and pollution and finally, e) identification of the causes of deterioration and related structural damages, creating a classification according to its extent and its severity. Part II covers the methodology of inspections, the statistical analysis and the implementation of a SIG application. The template file for façade inspections has been revised by experts and it has been optimized by using multicriteria methods. We study as well the reliability of the inspection teams. In Chapter 5 we describe the survival analysis techniques employed in the nonparametric modeling for interval-censored data. The Turnbull estimator has been used as an alternative to parametric analysis due to the structure of the information available. This is a novel approach compared to the state of the art in prediction modeling. The inspection methodology and survival analysis have been integrated in a SIG management framework. The statistical application in QGIS allows for an exploration of the urban building stock analyzing the landscape, the morphology and the damages using the R libraries. The plugin, programmed in Python, is a relevant contribution as a tool for decision-making, as it allows making inferences about the deterioration process of the building stock. Then we apply the proposed prediction methodology to the analysis of a case study. The city that has been chosen for the study is L¿Hospitalet de Llobregat. In part III we describe the inspections conducted in order to select the neighborhoods that allow for maximum data coverage. The research has avoided parametric assumptions and it has been focused on the topics that are more interesting from the point of view of the data collected in terms of orientation, territorial impact, percentage of damages in the representative parts of the façade and percentages of different types of damages. These descriptive statistics of the sample guide the sample selection in the following stages of the survival analysis study. Specifically, we propose and describe non-parametric techniques for the determination of the significant variables in the process of façade deterioration. Results from the case study show how to draw relevant information in order to conduct an effective prevention management. We conclude showing the validity of the predictive system for the prevention of the building stock deterioration. The final chapter also suggests advice for the improvement of inspections, such as ICT and inspector¿s training, and for incorporating dynamic data about the landscape exploiting the QGIS tool and the statistical analysis of the FAD plugin. The PhD candidate postulates that such initiatives require a supporting infrastructure from institutions and he advocates the creation of a commission to implement predictive systems that improve the management of the urban building stock.